

ΔΙΕΥΘΥΝΣΗ ΠΛΗΡΟΦΟΡΙΚΗΣ

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**Αριθμός 4/2019**

**(ΠΕΡΙΛΗΨΗ)**

# ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

# Η Τράπεζα της Ελλάδος (εφεξής “η Τράπεζα”) προκηρύσσει ανοικτό διαγωνισμό με αντικείμενο την προμήθεια λογισμικού καθώς και την παροχή συναφών υπηρεσιών εγκατάστασης, παραμετροποίησης, εκπαίδευσης, συντήρησης και τεχνικής υποστήριξης, για τις ακόλουθες δύο (2) κατηγορίες:

# Κατηγορία Α: Λογισμικό Διαχείρισης Υπηρεσιών Πληροφορικής (IT Service Management - ITSM).

# Κατηγορία Β: Λογισμικό Διαχείρισης Χαρτοφυλακίου Έργων (Project Portfolio Management - PPM).

# Η Τράπεζα επιθυμεί το εν λόγω Έργο να μπορεί να πραγματοποιηθεί σε δύο ανεξάρτητες μεταξύ τους φάσεις, που αντιστοιχούν στις Κατηγορίες Α και Β:

* Φάση Α: Εγκατάσταση και παραμετροποίηση του λογισμικού Διαχείρισης Υπηρεσιών Πληροφορικής ITSM (Κατηγορία Α).
* Φάση Β: Εγκατάσταση και παραμετροποίηση του λογισμικού Διαχείρισης Χαρτοφυλακίου Έργων PPM (Κατηγορία Β).

# Οι προσφορές που θα υποβληθούν θα πρέπει να καλύπτουν υποχρεωτικά και τις δύο παραπάνω Κατηγορίες με τις αντίστοιχες Φάσεις. Διευκρινίζεται ότι για τις δύο Κατηγορίες μπορεί να προσφέρονται είτε το ίδιο είτε διαφορετικά λογισμικά.

# Η Τράπεζα διατηρεί το δικαίωμα να επιλέξει διαφορετικό Προμηθευτή ανά Κατηγορία.

# Για την αποτελεσματικότερη εξέλιξη του Έργου, είναι επιτρεπτή η εκ παραλλήλου εκτέλεση των μη αλληλεξαρτώμενων εργασιών των παραπάνω Φάσεων του Έργου.

# ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στον διαγωνισμό έχουν φυσικά και νομικά πρόσωπα καθώς και Ενώσεις Προμηθευτών που υποβάλλουν κοινή προσφορά.

Οι υποψήφιοι μπορούν να παραλαμβάνουν το **πλήρες** τεύχος της Προκήρυξης από την Τράπεζα της Ελλάδος, οδός Ελ. Βενιζέλου (Πανεπιστημίου), αριθμός 21, Τμήμα Προμηθειών Παγίων και Αναλωσίμων, 1ος όροφος, γραφείο 102 (αρμόδιοι: Γ. Καββαδά, τηλ. 210-3202282 και Σπ. Μπακογιάννη, τηλ. 210-3203475), προσκομίζοντας:

* Τη συνημμένη Υπεύθυνη Δήλωση Εμπιστευτικότητας, συμπληρωμένη και υπογεγραμμένη από τον νόμιμο εκπρόσωπο του υποψηφίου, με θεώρηση του γνησίου της υπογραφής.
* Σε περίπτωση που δεν παραλαμβάνει ο νόμιμος εκπρόσωπος του υποψηφίου, εξουσιοδότηση του νομίμου εκπροσώπου προς το πρόσωπο που θα παραλάβει το τεύχος της Προκήρυξης.

Στοιχεία επικοινωνίας του υποψηφίου (επωνυμία επιχείρησης, ταχυδρομική διεύθυνση, τηλέφωνα, email κ.λπ.).

1. **ΣΤΟΙΧΕΙΑ ΥΠΟΒΟΛΗΣ ΠΡΟΣΦΟΡΩΝ**

|  |  |  |  |
| --- | --- | --- | --- |
| ΑΠΟΔΕΚΤΗΣ | ΛΗΞΗ ΠΡΟΘΕΣΜΙΑΣ  ΥΠΟΒΟΛΗΣ ΠΡΟΣΦΟΡΩΝ | | |
| ΤΡΑΠΕΖΑ ΤΗΣ ΕΛΛΑΔΟΣ  ΔΙΕΥΘΥΝΣΗ ΤΕΧΝΙΚΗΣ  & ΔΙΟΙΚΗΤΙΚΗΣ ΥΠΟΣΤΗΡΙΞΗΣ  ΤΜΗΜΑ ΠΡΟΜΗΘΕΙΩΝ ΠΑΓΙΩΝ ΚΑΙ ΑΝΑΛΩΣΙΜΩΝ  Υπηρεσία Παγίων  Ελ. Βενιζέλου 21, Αθήνα  1ος όροφος, Γραφ. 102 | ΗΜΕΡΟΜΗΝΙΑ | ΗΜΕΡΑ | ΩΡΑ |
| **21/3/2019** | **Πέμπτη** | **12:00μμ** |

Αθήνα, 19.02.2019

Ελένη Μαυροειδή

Διευθύντρια

# ΥΠΕΥΘΥΝΗ ΔΗΛΩΣΗ ΕΜΠΙΣΤΕΥΤΙΚΟΤΗΤΑΣ

Προς την ΤΡΑΠΕΖΑ ΤΗΣ ΕΛΛΑΔΟΣ

Ο – Η (όνομα) …………………………….. (επώνυμο) ………………………………………….....

Όνομα και επώνυμο πατρός…………………………………………………….…..……………......

Τόπος κατοικίας (πόλη – χώρα)………………………………………………………..…………......

Οδός………………………………………………. Αριθμός …………. Τ.Κ. ….……………..........

Αριθμός Δελτίου Ταυτότητας………………………………………………………….…………......

Ημερομηνία έκδοσης…………………… Αρχή έκδοσης …………………………………………..,

νόμιμος εκπρόσωπος της επιχείρησης με την επωνυμία ………………………………………………………………….., που έχει την έδρα της στ………………………………………………………………… (πόλη, οδός, αριθμός, Τ.Κ.), η οποία συμμετέχει στον Ανοικτό Διαγωνισμό της Τράπεζας της Ελλάδος (Προκήρυξη 4/2019) με αντικείμενο *«την Προμήθεια Λογισμικού Διαχείρισης Υπηρεσιών Πληροφορικής και την Προμήθεια Λογισμικού Διαχείρισης Χαρτοφυλακίου Έργων Πληροφορικής»*, δηλώνω ότι δεσμεύομαι για την τήρηση απόλυτης εχεμύθειας όσον αφορά στο χειρισμό οποιωνδήποτε πληροφοριών που, κατά τη διάρκεια της διαδικασίας του διαγωνισμού και τυχόν επισκέψεών μου στους χώρους της Τράπεζας, θα περιέλθουν σε γνώση μου ή σε γνώση προσώπων που με οποιονδήποτε τρόπο ή ιδιότητα συνεργάζονται μαζί μου, συμπεριλαμβανομένων των κανόνων ασφαλείας, για τους οποίους δηλώνω ότι ενημερώθηκα πλήρως.

Αναλαμβάνω δε την υποχρέωση, ανεξαρτήτως αν ο διαγωνισμός κατακυρωθεί υπέρ εμού ή σε άλλον ανθυποψήφιό μου, να μην αποκαλύπτω, να μην αφήνω με οποιονδήποτε τρόπο να διαρρεύσουν σε τρίτους και να μην χρησιμοποιώ με κανένα μέσο στοιχεία σχετικά με την Τράπεζα, όπως και να αποτρέπω με κάθε νόμιμο μέσο την ανακοίνωση αυτών, τόσο κατά τη διάρκεια της σύμβασης που ήθελε υπογραφεί όσο και μετά τη λήξη αυτής, χωρίς χρονικό περιορισμό.

Αναλαμβάνω, τέλος, την υποχρέωση να μην προβώ σε οποιαδήποτε ενέργεια που ενδεχομένως βλάψει το κύρος, την αξιοπιστία και τη φήμη της Τράπεζας.

Ρητά συμφωνώ ότι η μη τήρηση της ως άνω υποχρέωσης εχεμύθειας και εμπιστευτικότητας, ακόμα και από πρόσωπα που με οποιονδήποτε τρόπο ή ιδιότητα συνεργάζονται μαζί μου, συνιστά λόγο όχι μόνο μη κατακύρωσης του διαγωνισμού αλλά και έγερσης εκ μέρους της Τράπεζας όλων των αξιώσεων προς αποκατάσταση κάθε θετικής ή αποθετικής εις βάρος της ζημίας.

|  |  |
| --- | --- |
| ……………………..………………..  (τόπος – ημερομηνία) | Θεώρηση του γνησίου της υπογραφής |
| … Δηλ……  …………………………….…………..……..  (υπογραφή, ονοματεπώνυμο  και ιδιότητα στην επιχείρηση) |